การทำให้ผิวสีคล้ำตั้งแต่กำเนิดจางลง การกำจัดผิวแทนด้วยสิ่งของในบ้าน การกำจัดผิวแทนที่ทำขึ้นมา
น่าเสียดายที่ไม่ค่อยมีวิธีในการกำจัดผิวแทนจากธรรมชาติได้ในเวลาอันรวดเร็ว แต่คุณสามารถป้องกันไม่ให้สีแทนคล้ำขึ้นลงไปอีกด้วยการทาครีมกันแดด ในความเป็นจริง ถ้าคุณต้องการให้ผิวของคุณมีสีอ่อนและไม่ได้รับความเสียหายจากแสงแดดมาก คุณก็ควรทาครีมกันแดดทุกวันในทุกๆ ปี  ทาครีมกันแดดที่มีค่า SPF อย่างน้อย 30 ให้ทั่วร่างกาย เป็นเวลา 30 นาทีก่อนที่จะออกไปพบแสงแดด คุณควรแยกทาครีมกันแดดสำหรับใบหน้า โดยอาจใช้แบบที่มีค่า SPF สูงกว่า ลองหาคำว่า"ไม่มีสารก่อให้เกิดสิว"บนฉลาก นั่นหมายความว่ามันจะไม่ไปอุดตันรูขุมขนของคุณนั่นเอง เหมือนกับการทาครีมกันแดด การใส่เสื้อผ้าชั้นบางๆ จะช่วยป้องกันไม่ให้ผิวกลายเป็นสีแทนหนักกว่าเดิม และยังปกป้องคุณจากแสงอาทิตย์ได้อีกด้วย ถ้าคุณอยู่ในที่ๆ ร้อนมากๆ ให้ลองใส่เสื้อผ้าที่บางและระบายอากาศได้ อย่างผ้าฝ้าย ที่หลวมๆ และโปร่งสบาย ปกป้องใบหน้าของคุณด้วยการสวมหมวกปีกกว้าง หรือหมวกแก๊ปและแว่นตากันแดด หรือจะพกร่มกันแดดมากางไว้ระหว่างช่วงที่ร้อนที่สุดของวันก็ได้ นอกจากจะกำจัดผิวแทนที่ทำขึ้นมาได้ การขัดผิวก็ยังช่วยให้ผิวแทนธรรมชาติมีสีที่จางลงได้ด้วยการกำจัดหนังกำพร้าออก เผยให้เห็นผิวใหม่ข้างในขึ้นมา ขัดผิวขณะอาบน้ำโดยใช้บอดี้สครับกับใยบวบอย่างน้อยครั้งหนึ่งต่อสัปดาห์ โดยขัดให้เป็นวงกลม ใช้สครับขัดหน้าโดยเฉพาะสำหรับการขัดผิวหน้า หรือใช้ผ้าสะอาดจุ่มน้ำอุ่นให้ชุ่มแล้วนวดผิวอย่างอ่อนโยนก็ได้ การใช้พวกสินค้าที่ทำให้ผิวขาวกระจ่างใสขึ้นหรือผลิตภัณฑ์ที่ฟอกผิวอาจได้ผลในการกำจัดบริเวณที่เป็นผิวสีแทนเล็กๆ ได้ แต่ให้รู้ไว้ด้วยว่าสินค้าเหล่านี้สร้างขึ้นมาเพื่อเปลี่ยนสีและกำจัดรอยด่างดำที่เกิดจากแสงอาทิตย์ และจำเป็นต้องปรึกษาแพทย์ก่อนใช้ ครีมทำให้ผิวกระจ่างใสทำงานได้โดยการลดจำนวนเมลานินในผิวของคุณ ยิ่งคุณมีจุดสีเมลานินมากเท่าไร ผิวก็จะยิ่งคล้ำมากเท่านั้น  ครีมที่ทำให้ผิวกระจ่างใสมีขายทั้งแบบที่ซื้อได้เองตามร้านและตามใบสั่งยาของแพทย์ โดยครีมผิวกระจ่างใสที่ได้ผลที่สุดและปลอดภัยที่สุด ปกติจะมีส่วนผสมของสเตียรอยด์หรือกรดเรทิโนอิก (เป็นรูปแบบของวิตามินเอ) รวมอยู่ ครีมอื่นๆ จะใช้ส่วนผสมจากธรรมชาติอย่างเช่นอาร์บูติน กรดโคจิก และกรดอะซีลาอิก ไฮโดรควิโนนเป็นส่วนผสมที่ออกฤทธิ์ที่อยู่ในผลิตภัณฑ์ที่เพิ่มความกระจ่างใสให้กับผิวจำนวนมาก ซึ่งมีขายทั้งแบบที่ซื้อได้เอง หรือตามใบสั่งแพทย์ (ซึ่งจะมีความเข้มข้นมากกว่า) ในสหรัฐอเมริกา รวมถึงในประเทศไทยเช่นกัน อย่างไรก็ตาม ไฮโดรควิโนนถือว่าถูกห้ามจากประเทศในแถบยุโรปและเอเชียหลายๆ ประเทศเนื่องจากอาจก่อให้เกิดมะเร็งขึ้นได้ ฉะนั้นควรปรึกษาแพทย์ก่อนใช้ สารปรอทเป็นส่วนผสมหนึ่งที่ออกฤทธิ์ซึ่งผสมอยู่ในผลิตภัณฑ์ที่ทำให้ผิวขาวบางตัวที่ผลิตขึ้นในทวีปเอเชีย การใช้ผลิตภัณฑ์จำพวกนี้สามารถนำไปสู่การเกิดพิษจากสารปรอท ซึ่งสามารถส่งผลข้างเคียงร้ายแรงได้ รวมถึงการเสียชีวิตของทารกในครรภ์ด้วย ผลิตภัณฑ์ที่มีส่วนผสมของสารปรอทนั้นถูกห้ามจำหน่ายในสหรัฐอเมริกา อย่างไรก็ตาม อย่าลืมตรวจสอบฉลากของผลิตภัณฑ์ช่วยให้ผิวขาวก่อนใช้เพื่อความปลอดภัยของคุณด้วยนะ การคงความชุ่มชื้นอย่างดีให้กับผิวจะไปกระตุ้นให้อวัยวะสำคัญๆ ทำงานได้เต็มประสิทธิภาพ อย่างการเพิ่มการหมุนเวียนของเซลล์และช่วยให้ผิวหนังฟื้นฟูตัวเอง กระบวนการเหล่านี้จะทำให้ผิวแทนโดยธรรมชาติของคุณมีสีที่จางลงไวขึ้น คุณสามารถเพิ่มความชุ่มชื้นให้กับผิวได้โดยการดื่มน้ำมากๆ และรับประทานผักผลไม้สดๆ หรือจะเพิ่มความชุ่มชื้นภายนอกโดยการทามอยส์เจอไรเซอร์มากๆ (แนะนำให้ใช้แบบที่ผสมกรดผลไม้ธรรมชาติที่สามารถกำจัดผิวแทนได้) ให้ทั่วร่างกาย ถ้าหากใช้อย่างเป็นประจำ มาส์กนี้ก็จะทำให้ผิวของคุณกระจ่างใสขึ้นอย่างน่าอัศจรรย์ และลดความแทนของสีผิวบนใบหน้าได้เช่นกัน เพียงผสมแป้งกรัม 2 ช้อนโต๊ะกับผงขมิ้น ¼ ช้อนชา น้ำเลมอนครึ่งลูก และนมอีกเล็กน้อยเพื่อให้ออกมาเป็นเนื้อครีมข้น  ทาส่วนผสมนี้ให้ทั่วใบหน้าและลำคอ จากนั้นทิ้งไว้ประมาณ 15 นาทีก่อนจะล้างออกด้วยน้ำอุ่น เพื่อผลลัพธ์ที่ดีที่สุด ให้มาส์กหน้าแบบนี้หนึ่งครั้งต่อสองวัน ถ้าคุณเป็นคนหน้ามัน ซึ่งมีแนวโน้มว่าจะเกิดสิว สามารถเปลี่ยนจากนมเป็นน้ำกุหลาบปริมาณเล็กน้อยก็ได้ กรดซิตริกที่อยู่ในน้ำเลมอนจะส่งผลให้ผิวกระจ่างใสขึ้น และยังสามารถทำให้ผิวสีแทนธรรมชาติจางลงหรือหายไปเลยก็ได้ โดยเฉพาะในบริเวณที่สีผิวติดทนอย่างมือและเท้า ให้คั้นน้ำเลมอนออกมาสักสามสี่ลูกแล้วเจือน้ำเลมอนลงในอ่างที่เต็มไปด้วยน้ำอุ่น แช่มือและ/หรือเท้าลงไปในน้ำประมาณ 15 ถึง 20 นาที  น้ำเลมอนนั้นค่อนข้างทำให้ผิวแห้ง ฉะนั้นให้เพิ่มความชุ่มชื้นให้ผิวมือและเท้าด้วยมอยส์เจอไรเซอร์เข้มข้นหลังจากที่แช่เรียบร้อยแล้ว สามารถทาน้ำเลมอนที่ไม่ได้เจือจางลงบนบริเวณผิวแทนที่สีติดทนมากๆ อย่างข้อศอกและหัวเข่าได้ แล้วทิ้งเอาไว้ประมาณ 15 นาทีก่อนจะล้างออก น้ำมะนาว หรือน้ำส้มสามารถใช้แทนน้ำเลมอนได้ ทั้งคู่มีกรดซิตริกในปริมาณที่ใช้กำจัดผิวแทนได้อย่างแน่นอน มันฝรั่งดิบมีส่วนผสมของวิตามินซีปริมาณมาก ซึ่งผสมอยู่ในผลิตภัณฑ์ที่ทำให้ผิวกระจ่างใสได้ บางคนก็บอกว่าทำให้ผิวแทนจางลงได้ด้วยการถูน้ำจากมันฝรั่งดิบในบริเวณที่ผิวมีสีคล้ำ  เพียงหั่นมันฝรั่งดิบครึ่งหนึ่งแล้วถูลงบนบริเวณผิวที่เป็นสีแทน ถูซ้ำให้บ่อยเท่าที่จะทำได้จนเริ่มเห็นผล มะเขือเทศและแตงกว่าที่มีวิตามินซีผสมอยู่ในปริมาณมากเช่นกันก็สามารถนำมาถูบนผิวได้ ซึ่งก็จะให้ผลลัพธ์ที่เหมือนกัน ถือเป็นเรื่องง่ายที่น่าแปลกใจในการทำที่ขัดผิวด้วยตัวเองโดยการใช้ส่วนผสมจากธรรมชาติที่ช่วยให้ผิวแทนจางลงซึ่งหาได้ในครัวของคุณ เพียงผสมน้ำตาลผงหนึ่งถ้วยกับน้ำมันมะกอกเกรดดีๆ และน้ำเลมอนสดอีกนิดหน่อยก็พอ  น้ำตาลจะขัดหนังกำพร้าออก น้ำมะนาวจะทำให้ผิวกระจ่างใส และน้ำมันมะกอกจะเพิ่มความชุ่มชื้นให้กับผิว ถูส่วนผสมให้ทั่วร่างกายด้วยผ้าขนหนูสะอาดหรือผ้าชุบน้ำอุ่น จากนั้นก็อาบน้ำเพื่อล้างออก ว่านหางจระเข้นั้นว่ากันว่าช่วยให้ผิวคล้ำจางลง นอกจากนี้ยังรักษาผิวไหม้และช่วยรักษาแผลอีกด้วย เพื่อผลลัพธ์ที่ดีที่สุด ให้ซื้อต้นว่านหางจระเข้จากร้านต้นไม้ใกล้บ้าน แล้วใช้เจลของมันจากใบที่หักสดๆ โดยตรง ว่านหางจระเข้ถือว่าปลอดภัยในการใช้อย่างแน่นอน โดยไร้ผลข้างเคียง ฉะนั้นคุณจะใช้บ่อยเท่าไรก็ย่อมได้ อย่างไรก็ตาม ว่านหางจระเข้จะทำให้ผิวของคุณบอบบางต่อแสงอาทิตย์มาก ฉะนั้นให้ทาครีมกันแดดออกไปข้างนอกตอนที่ใช้มันด้วยล่ะ ทาน้ำมะพร้าวไปที่บริเวณใบหน้าและมือจะทำให้สีผิวคล้ำจางลง และยังทำให้ผิวอ่อนนุ่มอีกด้วย เพื่อผลลัพธ์ที่ดีที่สุด ควรทาเป็นประจำทุกวันโดยไม่ต้องล้างออก การดื่มน้ำมะพร้าวก็เป็นทางที่ดีที่จะทำให้ผิวของคุณชุ่มชื้นจากภายในสู่ภายนอก อีกทั้งยังมีแคลอรี่ต่ำและรสชาติอร่อยกว่าน้ำเปล่าอีกด้วย ผสมข้าวโอ๊ตหนึ่งช้อนโต๊ะกับนมบัตเตอร์มิลค์เล็กน้อยแล้วทาส่วนผสมให้ทั่วผิวกาย โดยทาเป็นวงกลม ข้าวโอ๊ตจะช่วยขัดผิว ขณะที่บัตเตอร์มิลค์จะทำให้ผิวเนียนนุ่มขึ้น คุณสามารถใส่แป้งกรัม นม น้ำเลมอน ผงขมิ้นลงไปด้วยเพื่อให้ประสิทธิภาพดีขึ้นได้เช่นกัน วิธีแรกในการกำจัดผิวแทนที่ไม่ต้องการแล้วคือการขัดผิวขณะอาบน้ำ การขัดผิวจะกำจัดผิวหนังสีแทนชั้นนอกออกไป เป็นการผลัดผิวใหม่ที่ไม่ใช่สีแทนข้างในกลับขึ้นมา คุณสามารถขัดด้วยการใช้บอดี้สครับ (แนะนำให้ใช้แบบที่มีวัสดุขัดผิวใหญ่ๆ อย่างสครับน้ำตาลหรือเกลือ) และ/หรือใยบวบในการขัดก็ได้  ขัดผิวขณะอาบน้ำในทุกๆ เช้า เน้นตรงจุดที่เป็นสีแทนติดอยู่ อย่างบริเวณหัวเข่าและข้อศอกทั้งสองข้าง ขัดนวดผิวด้วยบอดี้สครับหรือใยบวบโดยเคลื่อนที่เป็นวงกลม อย่าขัดผิวแรงเกินไปไม่อย่างนั้นอาจเป็นการทำร้ายผิวได้ ใช้แค่สครับหรือใยบวบในการขัดผิวกายเท่านั้น การกำจัดผิวแทนบนใบหน้าจะต้องใช้สครับขัดที่อ่อนโยนกว่า อย่างเช่นสครับขัดผิวหน้าหรือผ้าเช็ดหน้าชุ่มน้ำ การว่ายน้ำจะช่วยให้ผิวแทนที่เกิดจากแสงอาทิตย์และผิวแทนปลอมๆ จางลงได้ ถ้าจุดที่สีออกยากยังหลงเหลืออยู่แม้จะขัดผิวแล้ว ให้ไปลองว่ายน้ำในสระดูแทน สารเคมีที่อยู่ในน้ำในสระอย่างเช่นคลอรีน จะช่วยกำจัดสีแทน ลดรอยคล้ำได้ ลองว่ายน้ำอย่างน้อยชั่วโมงหนึ่ง เพื่อให้น้ำในสระได้ทำงานของมันไป อย่าเพียงแค่ลงไปแตะๆ น้ำ ให้อยู่ในสระนานสุดเท่าที่จะทำได้ตลอดทั้งชั่วโมง มันยังช่วยออกกำลังเกี่ยวกับหัวใจอีกด้วยนะ! ยิงปืนนัดเดียวได้นกถึงสองตัวเลยไงล่ะ ครีมกำจัดขนสามารถใช้ลบรอยสีแทนของปลอมที่ติดทนได้ ความจริงคือครีมกำจัดขนนั้นประกอบไปด้วยสารเคมีที่จะไปทำลายสารที่ทำให้ผิวเป็นสีแทนปลอมๆ ซึ่งทำให้ง่ายต่อการกำจัดออกไป สิ่งที่คุณต้องทำคือทาครีมกำจัดขนบางๆ ลงไปบนผิวจุดที่เป็นสีแทนที่ต้องการกำจัดออก ทิ้งเอาไว้ประมาณสิบวินาที จากนั้นเช็ดออกด้วยผ้าทำความสะอาดหรือผ้าขนหนูชุ่มน้ำ  แน่นอนว่าครีมนี้เอาไว้กำจัดขนอยู่แล้ว ฉะนั้นอย่าใช้วิธีนี้กับบริเวณบนร่างกายที่คุณไม่อยากให้ขนหลุดไป เช่น บนแขน คนที่ผิวแพ้ง่ายจะได้ผลไม่ค่อยดีเท่าไรนัก ฉะนั้นให้ลองทดสอบโดยแต้มจุดเล็กๆ บนผิวก่อน เช่น บนเอวของคุณ ก่อนที่จะทาให้ทั่ว ครีมกำจัดขนนั้นสร้างขึ้นมาเพื่อใช้กับผิวกาย ฉะนั้นห้ามใช้บนใบหน้าเป็นอันขาด การเข้าอบซาวน่าเป็นวิธีที่ได้ผลมากในการกำจัดผิวคล้ำ เพราะไอน้ำร้อนๆ จะทำให้รูขุมขนเปิดออก และปล่อยสารที่ทำให้ผิวเป็นสีแทนออกไปนั่นเอง ให้ลองนั่งอบซาวน่าอย่างน้อย 20 ถึง 30 นาที จากนั้นให้ถูผิวด้วยผ้าขนหนูชุ่มน้ำทันทีเมื่อออกมาจากห้องแล้ว สีแทนที่ถูกกำจัดออกจะติดกับผ้าขนหนูเอาได้ ฉะนั้นคุณควรใช้ผ้าขนหนูเก่าๆ ในการถูออก ผลิตภัณฑ์ทำผิวแทนยี่ห้อดีๆ มักจะผลิตสินค้าที่ช่วยกำจัดผิวสีแทนที่ทำเสร็จแล้วออกไปได้ด้วย ซึ่งมีหลากหลายรูปแบบ เช่น บอดี้สครับ ผ้าเช็ดกำจัดผิวแทน และน้ำมันใช้สำหรับอาบน้ำ และยังได้ผลมากอีกด้วย ยิ่งถ้าได้ใช้กับผลิตภัณฑ์ทำผิวสีแทนยี่ห้อเดียวกันก็จะยิ่งได้ผล ทำตามวิธีที่ระบุในฉลากเพื่อรายละเอียดในวิธีการใช้ผลิตภัณฑ์โดยเฉพาะนั้น ผลิตภัณฑ์เหล่านี้อาจมีราคาแพงสักหน่อย โดยขึ้นอยู่กับยี่ห้อ แต่ก็ถือว่าคุ้มกับการลงทุน ถ้าหากว่าคุณอยากจะกำจัดผิวสีแทนออกไปโดยเร็ว! มีบางอย่างที่คุณสามารถทำได้ก่อนที่จะใช้ผลิตภัณฑ์ที่ทำให้ผิวเป็นสีแทน เพื่อให้มั่นใจว่าผิวสีแทนจะจางลงเท่าๆ กัน โดยไม่ทิ้งรอยด่างจุดดำเอาได้ สิ่งสำคัญที่คุณต้องทำคือ มั่นใจว่าผิวของคุณได้ขัดอย่างดี และเพิ่มความชุ่มชื้นเรียบร้อยแล้วก่อนที่จะทำให้เป็นสีแทน มันจะช่วยป้องกันไม่ให้สีแทนตกค้างในผิวแห้งๆ คุณควรเตรียมผิวดังที่กล่าวไว้ก่อนประมาณ 2 ถึง 3 วันก่อนที่จะทำผิวสีแทน  คุณสามารถทำที่ขัดผิวที่ได้ผลสุดๆ ที่บ้านได้ด้วยตัวเอง โดยการผสมน้ำเลมอนหรือน้ำมะนาวปริมาณเล็กน้อยเข้ากับเบกกิ้งโซดาอีกนิดหน่อย แล้วเทส่วนผสมลงบนฟองน้ำขัดผิว จากนั้นอุ่นในไมโครเวฟประมาณสองนาทีก่อนที่จะขัดให้ทั่วผิวกาย ทำแบบนี้ไปวันละครั้ง สัก 2 ถึง 3 วันก่อนที่จะลงสีแทนบนผิว  ทำให้ผิวชุ่มชื้นด้วยมอยส์เจอไรเซอร์หลังจากที่ขัดผิวแต่ละครั้ง แต่อย่าทำในวันที่จะลงสีแทนบนผิว เพราะมอยส์เจอไรเซอร์จะไปทำให้ผลิตภัณฑ์ทำผิวสีแทนเจือจางลงและอาจทิ้งเป็นรอยด่างไว้ได้ จำไว้ว่าผลิตภัณฑ์ทำผิวสีแทนที่มีราคาถูกกว่าอาจจะทำให้ผิวเกิดรอยด่างสีแทนไว้และจางลงไม่เท่ากันได้มากกว่ายี่ห้อที่แพงกว่า อย่างไรก็ตาม มีผลิตภัณฑ์ทำผิวสีแทนบางยี่ห้อที่จะไม่ส่งปฏิกิริยาใดๆ ต่อลักษณะผิวของคุณ ฉะนั้นให้ไปลองเลือกซื้อแล้วหายี่ห้อที่ใช้ได้ดีกับผิวคุณดู
ทาครีมกันแดดทุกวัน. แต่งตัวให้มิดชิด. ขัดผิว. ใช้ผลิตภัณฑ์ที่ทำให้ผิวกระจ่างใสขึ้น. คงความชุ่มชื้นให้กับผิว. ทำที่มาส์กหน้าจากแป้งกรัม น้ำเลมอน นม และผงขมิ้น. แช่เท้าและมือในน้ำเลมอน. ถูผิวด้วยมันฝรั่งดิบ. ทำสครับจากน้ำตาล. ใช้ว่านหางจระเข้. ใช้น้ำมะพร้าว. ขัดผิวด้วยส่วนผสมจากข้าวโอ๊ตและนมบัตเตอร์มิลค์. ขัด ขัด และขัด. ไปว่ายน้ำที่สระว่ายน้ำที่มีคลอรีนในร่ม. ใช้ครีมกำจัดขน. เข้าอบซาวน่า. ใช้ผลิตภัณฑ์กำจัดผิวแทนโดยเฉพาะ. ป้องกันรอยด่างดำคล้ำเสียในครั้งหน้า.
https://www.wikihow.com/Remove-a-Tan https://www.wikihow.com/Remove-a-Tan https://www.wikihow.com/Remove-a-Tan
Fading a Real Tan Home Remedies For Removing Any Tan Removing a Fake Tan